Diari Oficial de la Generalitat Valenciana


Sumari del DOGV 5639, del 14-11-2007 (2007/13336)

DECRET 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/11/09/222**

### Versions

 18/03/2010 - Actualitat  Text inicial: 14/11/2007 - 17/03/2010 

### Dades del document

Número de DOGV
:   5639

Data del DOGV
:   14-11-2007

Secció del DOGV
:   I. DISPOSICIONS GENERALS

Número del document
:   2007/13454


Data del document
:   09-11-2007

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * denominació d'origen
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 18.03.2010**

**DECRET 222/2007, de 9 de novembre, del Consell, pel qual s'establixen normes relatives als consells reguladors o órgans de gestió de les denominacions de qualitat de la Comunitat Valenciana.**

**[(DOCV núm. 5639 de 14.11.2007)](http://www.docv.gva.es/datos/2007/11/14/pdf/2007_13754.pdf) Ref. 014140/2007**

La normativa europea sobre qualitat agroalimentària, en particular la referida a la qualitat diferenciada, es basa en el Reglament (CE) 2092/91, del Consell de 24 de juny de 1991, sobre producció ecológica i la seua indicació en els productes agraris i alimentaris, i en els recentment aprovats reglaments (CE) 510/2006, del Consell de 20 de març de 2006, sobre la protecció de les indicacions geogràfiques i de les denominacions d'origen dels productes agrícoles i alimentaris, i 509/2006, del Consell de 20 de març de 2006, sobre les especialitats tradicionals garantides dels productes agrícoles i alimentaris. Tots estos reglaments configuren un conjunt de normes comunitàries que atorga un règim de protecció de les figures de qualitat amb un enfocament més uniforme i promociona els productes tradicionals; es dóna així la diversificació de la producció agrícola.

La conselleria d'Agricultura, Pesca i Alimentació està impulsant el desenvolupament legislatiu necessari perquè les figures de qualitat agroalimentària diferenciada de la Comunitat Valenciana s'adapten al marc comunitari. Els aspectes fonamentals, objecte de desplegament normatiu, són dos: la gestió i el control de les figures de qualitat diferenciada. El punt de partida va ser l'aprovació de la Llei 10/2006, de 26 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat. En el seu capítol XVII, titulat “De la protecció dels sistemes de qualitat agroalimentària”, es regula el tema de la gestió, control i certificació de les denominacions d'origen protegides, les indicacions geogràfiques, les especialitats tradicionals garantides i l'agricultura ecológica. La novetat fonamental recollida en el capítol XVII mencionat és haver dotat de personalitat jurídica própia els consells reguladors o órgans de gestió de les figures de qualitat diferenciada de la Comunitat Valenciana, amb la previsió de la possibilitat de constituir-se com a corporacions de dret públic o privat. Al seu torn, es recull expressament la determinació de tots els consells reguladors de la Comunitat Valenciana existents en l'entrada en vigor de la mencionada Llei 10/2006 per constituir-se com a corporacions dret públic. Amb aixó es consolida jurídicament una realitat, ja que en el dia a dia dels consells reguladors o órgans de gestió han gaudit d'una àmplia autonomia funcional, realitat corroborada per determinada jurisprudència, en particular pel Tribunal Suprem (sentència de la Sala 3ª, de 14 de gener de 2003), que assenyala que els consells reguladors no són, en realitat, un órgan desconcentrat de l'administració, regit per unes normes administratives, sinó que són corporacions professionals de dret públic o representatives d'interessos economicosectorials, constitutives d'associacions de base privada (les quals l'administració es limita a regular delegant-los certes facultats de naturalesa pública).

A més de la normativa de la Unió Europea, cal tindre en compte els canvis que en el nostre àmbit s'han produït a nivell estatal arran de la Llei 24/2003, de 10 de juliol, de la Vinya i del Vi, i a nivell autonómic amb la Llei 2/2005, de 27 de maig, de la Generalitat, d'Ordenació del Sector Vitivinícola de la Comunitat Valenciana, i el Decret 8/2007, de 19 de gener, del Consell, pel qual es va aprovar el Reglament de dita Llei 2/2005. Tot aixó sense oblidar les normes contingudes en la Llei 25/1970, de 2 de desembre, de l'Estatut de la Vinya, del Vi i dels Alcohols, que són aplicables als consells reguladors dels productes agroalimentaris amb denominació d'origen, distints del vi, del vinagre de vi, dels vins aromatitzats, del brandi del most i la resta de productes derivats del raïm.

El canvi en la naturalesa dels consells reguladors o órgans de gestió porta a la necessitat d'homogeneïtzar els órgans de gestió de la figures de qualitat, tant de les denominacions víniques com les no víniques, siga a nivell de funcions, d'estructura i funcionament o quant al control de la seua activitat. Els consells reguladors o órgans de gestió tindran un sistema de control a la seua gestió, un control relatiu a la gestió dels consells reguladors que és diferent del control/certificació de les figures de qualitat. Al llarg de l'articulat del present decret es definixen i es plantegen els diferents sistemes entre els quals s'ha d'optar per a l'exercici de les funcions de control i certificació dels productes agroalimentaris. Els nivells de control són tres: un primer nivell serà el d'autocontrol dels operadors económics, que han de garantir la traçabilitat dels productes i complir amb les obligacions assignades; un segon nivell corresponent a les entitats de control i certificació dels productes acollits a les figures de qualitat; i, finalment, la inspecció del compliment de les disposicions de qualitat agroalimentària, encomanada a la conselleria competent en matèria d'agricultura i alimentació.

Per aixó, d'acord amb el que s'establix en els articles 31 i 32 de la Llei del Consell, una vegada consultades les entitats directament afectades per la present disposició, a proposta de la consellera d'Agricultura, Pesca i Alimentació, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 9 de novembre de 2007,

DECRETE

CAPÍTOL I. Disposicions generals

**Article 1. Objecte**

1. L'objecte del present decret és establir de les normes d'organització, funcionament i règim jurídic que han de complir els consells reguladors o órgans de gestió amb personalitat jurídica própia com a corporacions de dret públic.

2. Als consells reguladors o órgans de gestió se'ls aplica la normativa comunitària, la legislació estatal bàsica, les disposicions del capítol XVII de la Llei 10/2006, de 26 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, el present decret i les reglamentacions de les diverses figures de qualitat, i també les reglamentacions internes dels consells reguladors o órgans de gestió aprovades per la conselleria competent en matèria d'agricultura i alimentació.

**Article 2. Àmbit d'aplicació**

El present decret és aplicable als consells reguladors o órgans de gestió de les figures de qualitat agroalimentària, que són les denominacions d'origen, indicacions geogràfiques, especialitats tradicionals garantides i agricultura ecológica, que ja existisquen a la Comunitat Valenciana en l'entrada en vigor del present decret, o als creats després a la dita entrada en vigor que opten per constituir-se com a corporacions de dret públic.

CAPÍTOL II. Règim jurídic

**Article 3. Definició**

1. Els consells reguladors o órgans de gestió de les figures de qualitat agroalimentària de la Comunitat Valenciana són corporacions de dret públic, estan dotats de personalitat jurídica própia i de plena capacitat per al desenvolupament dels seus fins, i poden realitzar qualsevol classe d'actes de gestió i administració, que amb caràcter general, ajusten la seua activitat al dret privat, excepte en les actuacions que impliquen l'exercici de potestats o funcions públiques, en què han d'ajustar-se al dret administratiu.

2. Els consells reguladors o órgans de gestió tenen base associativa privada, sense ànim de lucre, i, a més d'autonomia per a la seua gestió i organització, i tenen autonomia económica.

**Article 4. Principis d'organització i funcionament**

1. L'estructura i el funcionament dels consells reguladors o órgans de gestió han de ser democràtics, han de regir en tot moment els principis de representació paritària dels sectors, representativitat dels interessos económics dels sectors confluents, i d'autonomia de gestió i organització dels processos electorals als seus órgans rectors.

2. Els consells reguladors o órgans de gestió estaran integrats per les persones físiques o jurídiques degudament inscrites en els corresponents registres dels consells reguladors o órgans de gestió que, de manera voluntària, manifesten la seua voluntat de formar part del consell regulador o de l'órgan de gestió.

3. El/la conseller/a competent en matèria de política agroalimentària, per mitjà de l'órgan o entitat que en cada moment tinga atribuïdes les funcions corresponents, exercirà la tutela administrativa dels consells reguladors o dels órgans de gestió.

4. Contra els actes i els acords dels consells reguladors o dels órgans de gestió, sempre que no tinguen cap relació amb la certificació o desqualificació de productes i, a més, estiguen subjectes al dret administratiu, es podran interposar, davant del/la conseller/a competent en matèria de política agroalimentària, els recursos administratius que procedisquen d'acord amb alló que es preveu en la normativa de procediment administratiu. ****[1]****

**Article 5. Àmbit de competències dels consells reguladors o órgans de gestió**

L'àmbit de competències queda determinat:

a) En la territorialitat: per la zona de producció o elaboració.

b) Quant als productes: pels protegits per la denominació de qualitat, en qualsevol de les seues fases de producció, elaboració, emmagatzemament, envasament i circulació.

c) En la subjectivitat: per aquelles físiques o jurídiques inscrites en els diferents registres.

**Article 6. Finalitat i funcions**

1. Les finalitats dels consells reguladors o dels órgans de gestió són la representació, la defensa, la garantia i la promoció dels productes emparats, així com el desenvolupament de mercats. És objectiu principal dels consells reguladors i dels ens assimilats aplicar els preceptes del seu reglament i vetlar pel seu compliment.

2. Per al compliment de les finalitats, l'órgan de gestió està obligat a exercir, entre altres, les funcions següents:

a) Proposar el reglament de la seua denominació d'origen, el qual ha de ser aprovat per la conselleria competent en matèria de política agroalimentària.

b) Fixar les normes tècniques i les seues possibles modificacions, atenent a criteris de qualitat, rigor en el control i tradició.

c) L'elaboració del manual de qualitat.

d) Expedir certificats d'origen i precintes de garantia, inclosa l'autorització de les etiquetes i contraetiquetes dels productes emparats per la denominació.

e) Establir els requisits que han de complir les etiquetes dels productes emparats en l'àmbit de les seues competències, així com controlar l'ús de les etiquetes comercials utilitzables en els productes protegits, a través dels servicis tècnics, en aquells aspectes que afecten a la denominació.

f) La gestió dels registres definits en el seu respectiu reglament.

g) La gestió de les quotes obligatóries que s'establisquen en el reglament intern per al seu finançament.

h) Orientar la producció i qualitat, així com promocionar i informar als consumidors sobre els productes emparats i les seues característiques específiques.

i) Vetlar pel compliment del seu reglament, i podrà denunciar qualsevol ús incorrecte d'este davant dels órgans administratius o jurisdiccionals competents.

j) Elaborar estadístiques i estudis de producció, elaboració i comercialització dels productes emparats, tant per a ús intern com per a la seua difusió i coneixement general.

k) Proposar els requisits mínims de control a què s'han de sotmetre els operadors inscrits en els respectius registres, per a totes i cada una de les seues fases de producció, transformació o elaboració i comercialització dels productes emparats, així com els mínims de control per a la concessió inicial i per al manteniment del certificat.

l) Si escau, establir per a cada campanya, segons criteris de defensa i millora de la qualitat, i dins dels límits fixats per la norma tècnica, pel reglament de cada denominació o pel corresponent manual de qualitat, els rendiments, límits màxims de producció o transformació o qualsevol altre aspecte de conjuntura anual que puga influir en eixos processos.

m) L'establiment de qualssevol acords marc de col·laboració amb altres organitzacions interprofessionals, així com afavorir acords col·lectius interprofessionals entre els diferents sectors inscrits en els seus registres, segons els criteris de defensa de la qualitat i promoció dels productes emparats.

n) L'elaboració dels pressupostos.

o) Vetlar pel desenvolupament sostenible de l'àrea on es trobe ubicada la zona de producció.

p) Establir els mecanismes necessaris per a conéixer l'origen del producte i els processos de producció, transformació i comercialització.

3. Aquelles actuacions derivades de les activitats assignades al ple i lligades a decisions i criteris de certificació de producte/servici han de ser ratificades per l'órgan de control, en la forma i el termini que s'establisca en els manuals interns de procediments. ****[2]****

**Article 7. Composició** ****[3]****

1. L'organització mínima de cada consell regulador o órgan de gestió estarà constituïda per:

1.1. El ple que, al seu torn, està format per:

- El/la president/a.

- El/la vicepresident/a.

- El/la secretari/a del ple.

- Els vocals de cada registre, en este últim cas, segons s'establisca en el reglament de cada consell regulador o órgan de gestió.

- El/la director/a general competent en matèria de qualitat agroalimentària, o a qui este/a designe en qualitat de representant de la conselleria competent en matèria d'agricultura i alimentació, que formarà part del ple amb veu peró sense vot.

1.2. El comité de certificació, en què estaran representats tots els interessos del producte/servici que se certificarà.

1.3. Podrà comptar, també, amb un gerent i qualsevol altre órgan que s'establisca en els seus estatuts.

2. El ple estarà format pels vocals triats per mitjà de procés electoral entre els inscrits en els diferents registres de l'órgan de gestió, i els vocals tècnics designats per la conselleria que corresponga.

L'elecció dels vocals de l'órgan de gestió s'establirà reglamentàriament, i haurà de ser, en tot cas, paritària, amb un nombre de vocals igual per a cada sector. L'elecció d'estos es realitzarà per mitjà de sufragi universal directe i secret, entre els titulars inscrits en els registres corresponents.

Per a totes aquelles qüestions no previstes reglamentàriament s'aplicarà supletivament la Llei Orgànica 5/1985, de 19 de juny, del Règim Electoral General.

3. El/la president/a, que ho serà també del ple, serà nomenat/ada per la persona titular de la conselleria competent en matèria d'agricultura i alimentació, a proposta del ple de l'órgan de gestió, que ordenarà la seua publicació en el Diari Oficial de la Comunitat Valenciana. Posseïx la representació legal de la denominació i presidix habitualment els seus órgans, excepte en els supósits que així s'establisca en els estatuts. El ple del consell regulador o órgan de gestió triarà president/a, per mitjà de votació en què participe, com a mínim, la mitat més un de la totalitat dels membres. El/la president/a serà aquell que obtinga tres quartes parts dels vots emesos. En el supósit que ningú obtinga l'esmentada quantitat de vots, s'efectuarà una segona votació, i resultarà president/a aquell/a que obtinga la majoria simple d'entre aquells/es dos que hagen obtingut més nombre de vots en la primera votació.

Si després d'esta segona votació persistix l'empat en vots es designarà president/a a aquell/a que resulte d'efectuar un sorteig entre aquells/es dos que van obtindre majoria simple en la primera votació i, a més, van empatar en la segona votació.

4. El/la president/a cessarà en el seu càrrec quan el ple del consell regulador o órgan de gestió perda la confiança en l'esment/ada president/a, manifestada en votació secreta per majoria, almenys, de tres quartes parts dels seus membres, i posterior ratificació per la conselleria competent en matèria d'agricultura i alimentació.

5. El/la vicepresident/a serà triat/ada entre els membres representants de les persones i entitats inscrites en els corresponents registres del consell regulador o órgan de gestió i serà designat/ada de la mateixa manera que el/la president/a.

6. El/la secretari/a del ple és designat/ada pel consell regulador, a proposta del/de la president/a, del qual depén directament.

El/la secretari/a assistirà a les sessions amb veu peró sense vot, excepte si el seu nomenament recau en un dels membres del consell regulador i, en este cas, assistirà amb veu i vot. Les comeses específiques del/de la secretari/a seran:

a) Assistir a totes les sessions del ple del consell regulador i estendre les actes.

b) Expedir certificats.

c) Les funcions que li encomane el/la president/a relacionades amb els assumptes de la competència del consell regulador.

7. En el supósit que el consell regulador compte amb un/una gerent, exercirà les funcions que li hagen sigut assignades i respondrà de la seua gestió davant del consell regulador.

8. Així mateix, podran formar part de l'órgan de gestió representants d'entitats públiques o privades que tinguen interessos sobre el producte emparat, en les condicions que determine el reglament.

9. Els consells reguladors o órgans de gestió podran sol·licitar assessorament tècnic en relació amb la naturalesa dels assumptes que es tractaran.

10. Correspon als consells reguladors o órgans de gestió l'organització dels processos d'elecció dels respectius órgans rectors.

**Article 8. Tutela administrativa**

1. La tutela administrativa exercida per la conselleria competent en la matèria d'agricultura i alimentació, en particular per l'órgan o entitat que en cada moment tinga atribuïdes les funcions corresponents, comprén el control de la legalitat dels actes i dels acords dels seus órgans de govern subjectes al dret administratiu, la resolució dels recursos administratius contra els actes dictats en l'exercici de les seues funcions públiques i el control de la legalitat de les altres actuacions que es contemplen en este decret i disposicions que el desenvolupen, a excepció de les decisions sobre la certificació o desqualificació de productes, a l'efecte de garantir la independència en la presa de decisions de l'órgan de control i certificació. ****[4]****

2. A l'efecte de l'apartat anterior, estan subjectes al dret administratiu les funcions enumerades en les lletres d, e, f, g i l, de l'apartat 2, de l'article 6.

3. Cada consell regulador ha de remetre els estatuts i la seua modificació, així com les comunicacions de composició dels seus membres i els nous nomenaments, a l'órgan o entitat que en cada moment tinga atribuïdes les funcions en la conselleria competent en matèria d'agricultura i alimentació. Els consells reguladors o órgans de gestió també li presentaran, dins del primer trimestre de l'any següent, la informació comptable, juntament amb una memória de les activitats realitzades durant l'any immediatament anterior i les previstes per a l'exercici següent. A més, aprovaran el pressupost de cada exercici, i la liquidació pressupostària de l'exercici passat en els termes que reglamentàriament es determinen. A més, els consells reguladors elaboraran anualment un inventari, que serà presentat davant de l'órgan o entitat que en cada moment tinga atribuïdes les funcions en la conselleria competent en matèria d'agricultura i alimentació, que contindrà els béns immobles, els incorporals i els mobles el valor dels quals excedisca de 300 euros.

Els documents esmentats en el paràgraf anterior seran remesos pels consells reguladors o órgans de gestió perquè siguen objecte de comprovació i posterior verificació amb les disposicions normatives d'aplicació, per part de l'órgan o entitat que en cada moment tinga atribuïdes les funcions en la conselleria competent en matèria d'agricultura i alimentació.

Els consells reguladors o órgans de gestió estaran sotmesos a auditories tècniques, económiques, financeres o de gestió, efectuades per la conselleria competent en matèria agricultura i alimentació a través de l'órgan o entitat que en cada moment tinga atribuïdes les esmentades funcions, o per les entitats privades que específicament designe la Generalitat.

4. Els consells reguladors o órgans de gestió estaran obligats a realitzar totes les actuacions que siguen necessàries per al compliment de les seues respectives obligacions. L'incompliment podrà comportar, entre d'altres, les mesures següents:

a) Advertència, amb establiment de termini per a la correcció de l'incompliment. Si transcorregut el termini que s'haja fixat seguix sense complir les seues obligacions, es procedirà a la suspensió i revocació dels càrrecs del consell i al nomenament d'una comissió gestora, pel temps imprescindible perquè es trien o nomenen els nous càrrecs del consell regulador.

b) Pèrdua del dret a utilitzar la denominació de qualitat, és a dir, revocació de l'autorització administrativa.

c) Mentre el consell regulador incomplisca les seues obligacions no podrà ser beneficiari de cap subvenció de l'administració autonómica valenciana, i si n'haguera rebuda alguna, haurà de procedir al seu reintegrament, en els termes que s'establixen en la legislació vigent.

5. L'órgan o l'entitat que en cada moment tinga atribuïdes les funcions en la conselleria competent en matèria d'agricultura i alimentació ha de vetlar pel compliment de les normes que s'establixen per este decret respecte al funcionament dels consells reguladors o órgans de gestió.

**Article 9. Recursos económics**

Per al compliment de les seues finalitats, els consells reguladors o órgans de gestió podran comptar amb els recursos següents:

a) Les quotes obligatóries de les persones físiques o jurídiques que pertanguen a un consell regulador o órgan de gestió per estar inscrites voluntàriament en algun dels seus registres.

b) Les subvencions que, per al seu funcionament normal, puguen establir-se anualment en els pressupostos generals de les administracions públiques.

c) Les rendes i els productes del seu patrimoni.

d) Les donacions, els llegats i la resta d'ajudes que puguen percebre.

e) El cobrament dels drets que reglamentàriament s'establisquen per la prestació de servicis.

f) Qualssevol altres que els corresponga percebre.

**Article 10. Patrimoni**

El patrimoni dels consells reguladors o órgans de gestió està constituït per tots els béns i drets que li pertanguen per qualsevol títol; poden adquirir i vendre qualsevol tipus de béns d'acord amb el que hi ha previst en la seua regulació interna.

**Article 11. Sistemes de control i certificació** ****[5]****

1. El consell regulador o órgan de gestió establirà en el seu reglament el sistema de control i certificació que, en tot cas, estarà separat del sistema de gestió d'este.

2. El control i la certificació dels productes emparats per una denominació de qualitat podran ser efectuats:

2.1. Per un organisme públic, que actuarà d'acord amb els principis que s'establixen en la normativa reguladora del control oficial dels productes alimentaris.

2.2. Per un órgan de control integrat en el consell regulador o órgan de gestió, que ha de complir els requisits següents:

a) Estar separats adequadament els órgans de gestió i de control.

b) L'actuació dels órgans de control s'ha de realitzar sense dependència jeràrquica ni administrativa respecte dels órgans de direcció del consell regulador i davall la tutela de l'administració competent.

c) En relació als controladors: s'ha de garantir la seua independència, els controladors de les denominacions d'origen víniques tindran una inamovilitat per un període mínim de sis anys. Anualment, el consell regulador informa sobre qui està exercint les funcions de controladors, així com de les substitucions, cessaments i nous nomenaments que es puguen produir a la conselleria competent en matèria d'agricultura i alimentació.

2.3. Per un organisme independent de control inscrit com a tal en el registre corresponent.

2.4. Per un organisme independent d'inspecció, acreditat en el compliment de la norma sobre criteris per al funcionament dels diversos tipus d'organismes que realitzen inspecció (UNE-EN ISO/IEC 17686 o norma que la substituïsca).

3. Quan el consell regulador o órgan de gestió opte per un dels sistemes de control regulats en els paràgrafs 2.2 o 2.3 de l'apartat anterior, els órgans que estenguen el certificat han de complir la regulació de les entitats que certifiquen els productes UNE-EN- 45400, o norma que la substituïsca.

4. Els organismes privats d'inspecció que complisquen la norma UNE-EN ISO/IEC 17428, o norma que la substituïsca, remetran els resultats dels seus controls a l'autoritat competent, perquè esta decidisca sobre l'ús del nom geogràfic i sobre les mesures correctores, si s'escau, que podran incloure la iniciació de procediment administratiu sancionador.

5. A efecte informatiu, es crearà un registre d'entitats de control i certificació que complisquen les normes UNE-EN ISO/IEC 17755 i UNE-EN-45811 o normes que les substituïsquen, que serà objecte de posterior desenvolupament reglamentari.

6. Quan el reglament d'una denominació de qualitat opte pel control d'organismes privats autoritzats que complisquen la norma sobre requisits generals per a entitats que realitzen la certificació de producte, la decisió d'estos sobre l'ús del nom geogràfic tindrà caràcter vinculant per a l'autoritat competent. A este efecte, estos organismes:

a) Han de tindre establit un procediment de certificació del producte emparat per la denominació de qualitat, segons alló que es preveu en el seu reglament, incloent la supervisió de la producció de la matèria primera, de l'elaboració del producte i del producte acabat.

b) Han de tindre fixades les tarifes aplicables a cada un dels productes objecte de control i certificació, pels conceptes que es determinen reglamentàriament per l'administració competent.

c) Han de conservar, per a la seua possible consulta per l'administració competent, durant un termini de sis anys, els expedients, la documentació i les dades dels controls realitzats i dels certificats emesos.

d) Han d'estar acreditats o haver sol·licitat l'acreditació, d'acord amb la norma sobre requisits generals per a entitats que realitzen la certificació de producte, amb un abast que incloga el producte emparat, objecte de control i certificació.

e) Comunicar a les autoritats competents i als órgans de gestió l'existència de les irregularitats detectades en l'exercici de les funcions de control.

7. Sense perjuí dels controls a què es fa referència en els apartats anteriors, les administracions públiques competents en matèria de qualitat agroalimentària, en particular, l'órgan o entitat que en cada moment tinga atribuïdes les funcions en la conselleria competent en matèria d'agricultura i alimentació, podran efectuar aquells controls complementaris que consideren convenients, en tot cas.

8. L'órgan o entitat que en cada moment tinga atribuïdes les funcions en la conselleria competent en matèria d'agricultura i alimentació exercix el control oficial a què fa referència l'article 10 del Reglament (CE) número 510/2006, de 20 de març de 2006, del Consell, sobre la protecció de les indicacions geogràfiques i de les denominacions d'origen dels productes agrícoles i alimentaris.

**Article 12. Òrgan comú de control i certificació**

1. Els consells reguladors o órgans de gestió, per mitjà de petició formal a la conselleria competent en matèria d'agricultura i alimentació, poden associar-se i constituir un órgan comú per a l'exercici de les funcions de control i certificació, el qual ha d'estar acreditat en la norma UNE-EN-45574 o la norma que la substituïsca.

2. La conselleria competent en matèria d'agricultura i alimentació, en particular, l'órgan o l'entitat que en cada moment tinga atribuïdes les funcions corresponents, coordinarà amb els consells reguladors o órgans de gestió la constitució i formació d'este órgan comú de control i certificació.

3. Per mitjà d'una orde posterior de la conselleria competent en matèria d'agricultura i alimentació, s'establirà el règim i funcionament, amb l'obligat compliment de fins i principis d'actuació.

DISPOSICIÓ ADDICIONAL

**Única. Consells reguladors o órgans de gestió vínics**

Als consells reguladors o órgans de gestió als quals els és aplicable la Llei 24/2003, de 10 de juliol, de la Vinya i del Vi, la Llei 2/2005, de 27 de maig, de la Generalitat, d'Ordenació del Sector Vitivinícola de la Comunitat Valenciana, i el Decret 8/2007, de 19 de gener, del Consell, pel qual es va aprovar el reglament de la mencionada Llei 2/2005, de 27 de maig, els serà aplicable el present decret en tot alló que no s'opose a la seua legislació específica.

DISPOSICIÓ TRANSITÒRIA

**Única. Adaptació dels consells reguladors o órgans de gestió a la nova regulació**

Tots els consells reguladors o órgans de gestió ja constituïts en la data d'entrada en vigor del present decret hauran d'adaptar la seua estructura i reglamentació de la denominació d'origen a alló que s'establix en els preceptes del present decret.

El període d'adaptació serà d'un any, tant per la seua estructura com per al seu funcionament, segons el que es preveu en el present decret.

DISPOSICIÓ DEROGATÒRIA

**Única. Derogació normativa**

Queden derogades totes les disposicions del mateix rang o d'un rang inferior que s'oposen o resulten incompatibles amb les disposicions del present decret.

DISPOSICIONS FINALS

**Primera. Facultat de desplegament**

Es faculta la conselleria competent en matèria d'agricultura i alimentació per a dictar totes les disposicions que siguen necessàries per al desplegament del present decret.

**Segona. Entrada en vigor**

Este decret entrarà en vigor el dia que es publique en el Diari Oficial de la Comunitat Valenciana.

València, 9 de novembre de 2007.

El president de la Generalitat,

Francisco Camps Ortiz.

La consellera d'Agricultura, Pesca i Alimentació,

Maritina Hernández Miñana.

---

****[1]****Redacció que en fa el **[Decret 46/2010, de 12 de març, del Consell](http://www.docv.gva.es/index.php?id=26&sig=003034/2010&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=0046&ANYO_DISPOSICION=2010)**, pel qual es modifica el Decret 222/2007, de 9 de novembre, del Consell, pel qual s'establixen normes relatives als consells reguladors o órgans de gestió de les denominacions de qualitat de la Comunitat Valenciana (DOCV núm. 6228, de 17.03.2010) Ref. Base Datos 003034/2010.

****[2]****Ibídem.

****[3]****Ibídem.

****[4]****Ibídem.

****[5]****Ibídem.


Còpia Permalink ELI